পৃথিবীব্যাপী আজ প্রতারণার শিকার মানুষ। এই প্রতারণা নানা প্রকারের হয়ে থাকে। ছলে-বলে কৌশলে প্রতারণা করে মানুষ মানুষকে ধোঁকা দিয়ে নিজ স্বার্থ সিদ্ধি করে লাভবান হচ্ছে অথবা অপরকে প্রতারণার জালে বন্দী করে নিজে আনন্দ পাচ্ছে। সমাজের সর্বস্তরেই প্রতারণা বিরাজমান। শুধুমাত্র প্রেম-ভালোবাসায়ই প্রতারণা আছে- তা নয়, আদর-স্নেহ, মায়া-মমতায়ও প্রতারণার অনুপ্রবেশ ঘটেছে। তাছাড়া রাজনীতি (ওয়াদামাফিক দেশের উন্নয়ন না করা), অর্থনীতি (যেমন শেয়ার বাজার কেলেঙ্কারী), সমাজসেবা (লোকদেখানো জনসেবা), স্বাস্থসেবা (ভুয়া ডাক্তার, নকল ঔষধ), শিক্ষাঙ্গন (কোচিং সেন্টারের নামে প্রতারণা), জমি-জমা বিক্রয়ের নামে প্রতারণা, ব্যবসা-বাণিজ্যে প্রতারণা থেকে শুরু করে বিয়ের নামেও প্রতারণা চলছে। প্রতারণার নাগপাশে আবদ্ধ মানুষ দেখছে চারদিকে প্রতারণার জাল। সাধারণ জনগণ এসব থেকে মুক্তি পেতে চায়। মানুষ আর প্রতারিত হতে চায় না। আসুন, আমরা আগে নিজে অন্যের সাথে প্রতারণা করা থেকে মুক্ত হয়ে দেশের সার্বিক প্রতারণা রোধে এগিয়ে আসি। তাহলেই ক্রমান্বয়ে সমাজ, রাষ্ট্র হবে প্রতারণামুক্ত। আমরা গড়ে তুলতে পারবো একটি প্রতারণাহীন বাংলাদেশ। সবাই ভালো থাকবেন। ধন্যবাদ।